CELEX: 52010XG1201(02)
Language: bg
Date: 2010-12-01 00:00:00
Title: Заключения на Съвета относно ролята на културата в борбата с бедността и социалното изключване

1.12.2010   
            
            
               BG
            
            
               Официален вестник на Европейския съюз
            
            
               C 324/16
            
         Заключения на Съвета относно ролята на културата в борбата с бедността и социалното изключване
   2010/C 324/03
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение № 1098/2008/ЕО на Европейския парламент и на Съвета от 22 октомври 2008 г. относно Европейската година на борбата с бедността и социалното изключване (2010 г.) (1),
   като взе предвид приетата от Европейския съвет на заседанието му от 17 юни 2010 г. стратегия „Европа 2020“, стратегия за работни места и интелигентен, устойчив и приобщаващ растеж (2), както и поетия ангажимент за „насърчаване на социалното приобщаване, по-специално чрез намаляване на бедността, със стремеж за преодоляване на риска от бедност и социално изключване за най-малко 20 милиона души“,
   като посреща с интерес резолюцията на Европейския парламент от 15 ноември 2007 г. относно прегледа на постигнатото в областта на социалната действителност, в който се посочва, че укрепването на социалното сближаване и премахването на бедността и социалното изключване трябва да станат политически приоритет за Европейския съюз,
   като има предвид, че:
   
               —
            
            
               всеки човек има право на достъп и участие в културния живот, на образование и обучение през целия живот, на развиване на творческия си потенциал, на избор на собствена идентичност и културна принадлежност с цялото многообразие на начините за нейното изразяване, както и на уважение към тях,
            
         
               —
            
            
               трансверсалното измерение на културата обосновава мобилизирането на културните политики в борбата с бедността и социалното изключване,
            
         
               —
            
            
               достъпът, участието и възпитанието в областта на културата могат да играят важна роля в борбата с бедността и за насърчаване на по-широко социално приобщаване, доколкото могат да благоприятстват по-специално:
               
                           —
                        
                        
                           личностното развитие, изразяването, осъзнаването, свободата и еманципирането на личността, както и активното участие на хората в обществения живот,
                        
                     
                           —
                        
                        
                           социалната интеграция на групите в положение на изолация, като например възрастните хора, и на групите, изпаднали в положение на бедност или социално изключване, както и повишаването на осведомеността и борбата със стереотипите и предразсъдъците по отношение на определени социални и културни групи,
                        
                     
                           —
                        
                        
                           насърчаването на културното многообразие и междукултурния диалог, уважението към различията и способността за предотвратяване и намиране на решения на междукултурните предизвикателства,
                        
                     
                           —
                        
                        
                           достъпа до информация и услуги по отношение на местата за културни прояви, които предоставят достъп до новите информационни и комуникационни технологии, и по-специално до интернет,
                        
                     
                           —
                        
                        
                           развитието на творческия потенциал и на компетентности, придобити в рамките на неформалното и самостоятелното учене, които могат да бъдат оценени на пазара на труда и в социалния и гражданския живот.
                        
                     
         КАТО СЧИТА следователно, че е важно културното измерение да бъде включено в националните и европейските политики за борба с бедността и социалното изключване,
   Предвид изложеното по-горе ПРИКАНВА ДЪРЖАВИТЕ-ЧЛЕНКИ И КОМИСИЯТА, в рамките на техните съответни области на компетентност, при спазване на принципа на субсидиарност и отчитане на институционалната им структура:
   
               А.
            
            
               Да прилагат цялостен и последователен подход, основан на участието, с оглед насърчаване на трансверсалното измерение на културата, като:
               
                           1.
                        
                        
                           включат културното измерение в стратегиите за борба с бедността и социалното изключване и насърчават социалното приобщаване чрез културните политики;
                        
                     
                           2.
                        
                        
                           провеждат политики за улесняване на действителния достъп и на участието на всеки човек в културните дейности;
                        
                     
                           3.
                        
                        
                           приобщават заинтересованите участници, включително хората в положение на бедност и социално изключване, както и техните асоциации, към определянето и прилагането на стратегиите и политиките;
                        
                     
                           4.
                        
                        
                           насърчават изработването на местно равнище на конкретни проекти, които осигуряват връзка между програмите за социално приобщаване и културните програми;
                        
                     
                           5.
                        
                        
                           насърчават сътрудничеството, осъществяването на общи проекти и обмена на опит и добри практики между различните равнища на властта, в т.ч. на европейско равнище, между участниците в социалния, икономическия, културния, образователния и младежкия сектор, и между държавните органи и посочените участници;
                        
                     
                           6.
                        
                        
                           подпомагат научните изследвания и анализи относно ролята на културата в борбата с бедността и социалното изключване.
                        
                     
         
               Б.
            
            
               Да укрепят връзките между образованието, обучението, икономиката, заетостта и културата, като:
               
                           1.
                        
                        
                           насърчават, по-специално с участието на творците и културните институции, културните дейности в рамките на социалните, образователните и младежките структури с цел укрепване на културните и междукултурните компетентности и стимулиране на потенциала за творчество и иновации, по-специално сред децата и младежите;
                        
                     
                           2.
                        
                        
                           признаят важността на културното посредничество (3) за участието в културния живот и необходимостта с тази цел да се създадат подходящи форми на обучение и да се засили професионализирането на участниците;
                        
                     
                           3.
                        
                        
                           насърчават признаването на придобитите в сектора на културата компетентности за улесняване на включването в пазара на труда и в социалния и гражданския живот;
                        
                     
                           4.
                        
                        
                           продължат да осъществяват провежданите политики за медийна и цифрова грамотност, целящи обучението на уязвими групи или на групи в положение на бедност или социална изолация да овладеят използването на новите информационни и комуникационни технологии, позволяващи по-лесен достъп до културата и развитието на културното изразяване и на творческия процес;
                        
                     
                           5.
                        
                        
                           повишават осведомеността на участниците в културния, социалния, икономическия, образователния и младежкия сектор относно връзките с хората в положение на бедност или социално изключване, междукултурния диалог, ролята на културата като средство за социално приобщаване и гражданското измерение на културата.
                        
                     
         
               В.
            
            
               Да мобилизират потенциала на културата за борба със стереотипите и предразсъдъците по отношение на определени социални и културни групи, изпаднали в положение на бедност или социално изключване, като:
               
                           1.
                        
                        
                           насърчават програми и действия, които показват важността на културното многообразие и междукултурния диалог, и като отделят специално внимание на културния обмен между тези групи — като например мигрантите — и обществото в широк смисъл;
                        
                     
                           2.
                        
                        
                           изтъкват положителната роля, която медиите могат да играят в тази област;
                        
                     
                           3.
                        
                        
                           насърчават действията, провеждани в тази насока, предназначени за децата и младежите, в училищата и извън тях, осъществявани най-вече от младежките асоциации и движения.
                        
                     
         ПРИКАНВА ДЪРЖАВИТЕ-ЧЛЕНКИ, като се съобразяват с институционалната си структура:
   
               А.
            
            
               Да премахнат пречките, свързани с достъпа до култура, чрез:
               
                           1.
                        
                        
                           повишаване на осъзнаването от страна на културния сектор на необходимостта от приемане на всички видове публика и от признаване на техните различни потребности;
                        
                     
                           2.
                        
                        
                           разпространяване на адаптирана и лесно достъпна културна информация и въвеждане на специфични методи за информиране и повишаване на съзнанието за обхващане на по-уязвимата публика, като се отделя специално внимание на хората с увреждания;
                        
                     
                           3.
                        
                        
                           подобряване на достъпа до новите информационни и комуникационни технологии, и по-специално до интернет, и в този контекст, укрепване и обновяване на ролята на обществените библиотеки, на културните центрове на местно равнище и на местата за обществен достъп до интернет като основни елементи от цифровата среда на познанието и като места за срещи и културни прояви, отворени за всички;
                        
                     
                           4.
                        
                        
                           провеждането на политики, целящи намаляване на цената на достъпа до културата, осъществявани в полза на специфични целеви групи;
                        
                     
                           5.
                        
                        
                           подобряване и разнообразяване на предлаганите културните прояви, организирани на местно равнище и достъпни за всички.
                        
                     
         
               Б.
            
            
               Да подобряват участието в културния живот и в културното изразяване, чрез:
               
                           1.
                        
                        
                           придаване на стойност на участието в културата, на културното изразяване и на творческия процес на онези, които са в положение на бедност или социално изключване, по-специално чрез засилване на провежданите дейности за възпитание в областта на културата, на дейностите за културно посредничество или на творческите дейности;
                        
                     
                           2.
                        
                        
                           продължаване на провежданите политики в областта на ограмотяването, в т.ч. цифровото ограмотяване, основното образование и изучаването на националните езици;
                        
                     
                           3.
                        
                        
                           насърчаване на проекти за засилване на съвместните прояви на творци и хора в положение на бедност или социално изключване, в т.ч. чрез творчески домове;
                        
                     
                           4.
                        
                        
                           оптимизиране на потенциала на образователния и младежкия сектор и насърчаване на усилията, полагани от културните институции за подпомагане на участието на децата и младежите в културния живот и на тяхното културно изразяване.
                        
                     
         Предвид изложеното по-горе ПРИКАНВА ДЪРЖАВИТЕ-ЧЛЕНКИ И КОМИСИЯТА:
   
               1.
            
            
               да използват възможно най-пълноценно инструментите на политиката за сближаване, осъществявана от Съюза, за оказване на подкрепа на културните инициативи, имащи за цел борба с бедността и социалното изключване;
            
         
               2.
            
            
               да укрепват приноса на културата за развитието и за изпълнението на Целите на хилядолетието за развитие;
            
         
               3.
            
            
               да имат предвид настоящите заключения при изпълнението на целите на стратегия „Европа 2020“.
            
         
      (1)  ОВ L 298, 7.11.2008 г., стр. 20.
   
      (2)  Док. EUCO 13/1/10 REV 1.
   
      (3)  Културното посредничество е предмет, чиято цел е изграждане на връзки между обществеността и културата.